«**Մոխրոտ 4×4։ Ամեն ինչ սկսվում է ցանկություններից**» (ռուս.՝ «Золушка 4×4. Всё начинается с желаний»), 2008 թվականի ռուսական ֆիլմ։ 2008 թվականին արժանացել է «Киномалышок» մրցույթի դիպլոմ ԱՊՀ երկրների, Լատվիայի, Լիտվայի և Էստոնիայի «Киношок» կինոյի 12-րդ բաց փառատոնում։

Սյուժե
------

Դաշան սովորում է ութերորդ դասարանում։ Նա շատ սովորական աղջիկ է, չունի մայր և ապրում է հոր ու կրտսեր քրոջ հետ։ Հայրն աշխատում է որպես ավտոփականագործ և շփվում է իր անհավասարակշիռ հաճախորդների հետ, և Դաշան ստիպված է հոգ տանել իր քրոջ մասին, ինչում երբեմն նրան օգնում է տարեց հարևանը՝ Պավելը։

Դաշան սիրում է երազել։ Նա պատկերացնում է, որ ապրում է հեքիաթում, իսկ իր շուրջը գտնվող մարդիկ նրա հեքիաթի հերոսներն են։ Մի օր՝ գիշերը քրոջը հեքիաթ պատմելիս նա ամեն ինչ այնքան հստակ է պատկերացնում, որ հեքիաթը կենդանանում է և իրականություն դառնում։ Դաշան դառնում է Մոխրոտը, որն ապրում է Ավտոտնակում, որտեղ շատ երկաթ կա, բոլորը կեղտոտ են, գզգզված մազերով, կաշվե հագուստ են հագնում և վարում են ավտոմեքենաներ, իսկ Ավտոտնակում իշխում է թագավորը, որն ատում է հայելին և օգտագործում է դյուրակիր համակարգիչ։

Մինչ Մոխրոտի մայրը կենդանի էր, ամեն ինչ լավ էր, Ավտոտնակում խաղաղ կերպով ապրում էին Սոլովեյ Ռազբոյնիկը, Ուլյանան դարձել է Մատնաչափիկ, իսկ Խլուրդը վարում էր հաշվապահությունը և ստուգում էր բենզինի որակը։ Բայց մայրը մահանում է, և հայրը նորից է ամուսնացել և տուն է բերել չար խորթ մորն ու նրա վնասակար ու չար դուստրերին, որոնք վարում են միշտ փչացող մեքենա, ծիծաղում Մոխրոտի վրա և շահագործում նրան։

Բացի այդ, թագավորը որոշում է, որ ժամանակն է խելքի բերել իր Որդուն, այսինքն՝ ամուսնացնել նրան։ Նա որոշում է կազմակերպել պարահանդես, այսինքն՝ մեծ թագավորական մրցարշավ, որին պետք է մասնակցեն Թագավորության բոլոր չամուսնացած աղջիկները, և նրանց բոլորին հաղորդագրություն է ուղարկում Mail.ru կայքով։

Բոլորը գնում են մասնակցել մրցարշավին՝ Մոխրոտին թողնելով մենակ։ Բայց գալիս է կնքամայր Փերին, Մոխրոտին տալիս մեծ ջիպ և Չեմպիոնների զգեստը՝ սպիտակ կոմբինեզոն։ Մրցաշրավին մասնակցելու Մոխրոտը ժամանում է նորաձև զգեստով ու վառ դիմահարդարումով և հաղթում։ Սակայն կախարդության գործողության ժամանակը սպառվում է, և Մոխրոտը փախչում է մրցարշավից՝ կորցնելով արծաթե պահեստային անիվը։

Հաղթող անծանոթին ապարդյուն փնտրում են (այդ թվում՝ ինտերնետային որոնմամբ)։ Վերջապես որոշում են փնտրել այն գրությամբ, թե որ մեքենային է հարմար։ Արդյունքում Մոխրոտին գտնում են, բայց արքայազնի և Մոխրոտի միջև զգացմունքներ չկան, և նրանք չեն ցանկանում ամուսնանալ։

Ավարտվում է Դաշայի երազը, և նա հանկարծ բացահայտում է, որ իրեն շրջապատող աշխարհն այնքան էլ վատը չէ, և Փոքրիկ իշխանը եկել է իր մոտ իրականում։

Դերերում
--------

| Դերասան | Դեր |
| --- | --- |
| Դարյա Մելնիկովա | *Դաշա / Մոխրոտ*  *Դաշա / Մոխրոտ*  |
| Պյոտր Մերկուրև | *Մոխրոտի հայրը*  *Մոխրոտի հայրը*  |
| Ուլյանա Իվաշչենկո | *Ուլյանա / Մատնաչափիկ*  *Ուլյանա / Մատնաչափիկ*  |
| Ալեքսանդր Գոլովին | *Փոքրիկ իշխան*  *Փոքրիկ իշխան*  |
| Վլադիմիր Տուրչինսկի | *Կախարդված արքայազն*  *Կախարդված արքայազն*  |
| Լյուդմիլա Արտեմևա | *Փերի*  *Փերի*  |
| Դմիտրի Ֆիլիմոնով | *քեռի Պաշա, հարևան / Մանկլավիկ*  *քեռի Պաշա, հարևան / Մանկլավիկ*  |
| Վասիլի Լիվանով | *Խլուրդ* (հնչյունավորում)  *Խլուրդ* (հնչյունավորում)  |
| Արշակ Օհանյան | *Թագավոր* (հնչյունավորել է Նիկիտա Պրոզորովսկին)  *Թագավոր* (հնչյունավորել է Նիկիտա Պրոզորովսկին)  |
| Իննա Կորոլյովա | *Դատավոր*  *Դատավոր*  |
| Օքսանա Ստաշենկո | *Խորթ մայր*  *Խորթ մայր*  |
| Եկատերինա Յուդինա | *ավագ քույր Աննա*  *ավագ քույր Աննա*  |
| Նատալյա Ռևա | *կրտսեր քույր Մարիաննա*  *կրտսեր քույր Մարիաննա*  |
| Օլեգ Ակուլիչ | *Ծաղրածու*  *Ծաղրածու*  |

Ծանոթագրություններ
------------------

1. ↑  «Մոխրոտ 4×4։ Ամեն ինչ սկսվում է ցանկություններից» ֆիլմը *kinopoisk.ru* կայքում
2. ↑  «Մոխրոտ 4×4։ Ամեն ինչ սկսվում է ցանկություններից» ֆիլմը *kino-teatr.ru* կայքում

Արտաքին հղումներ
----------------

* Золушка 4х4. Все начинается с желаний (Кино России)
* Золушка 4х4. Все начинается с желаний (Новая энциклопедия кино)(չաշխատող հղում)
* Золушка 4х4 на РусКино Արխիվացված 2021-02-03 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |